Spoštovani starši!

Na mednarodni dan voda, 22. marca 2018, se že četrto leto zapored v več kot 150 slovenskih vrtcih, osnovnih in srednjih šolah ter fakultetah začenja celomesečni **vseslovenski ozaveščevalno-humanitarni projekt JAZ, TI MI, ZA SLOVENIJO – STARA PLASTENKA ZA NOVO ŽIVLJENJE.** **Akcija traja do 22. 4. 2018.**

**Z odprodajo zbranih odpadnih plastenk PET bo družba Dinos, DROE Unirec letos** sofinancirala nakup **ultrazvočne naprave srca za novorojenčke v Splošni bolnišnici Murska Sobota.** Več odpadnih plastenk kot bomo zbrali, višji bo finančni prispevek!

Ustanova, ki bo zbrala največ odpadnih plastenk PET na otroka, bo prejela lepo nagrado. **Tudi mi smo se pridružili projektu, zato vabljeni k sodelovanju, da skupaj zberemo čim več odpadnih plastenk PET** – tako za pomoč novorojenčkom kot za osvojitev praktične nagrade.

\*\*\*\*\*\*\*\*\*\*\*\*\*\*\*\*\*\*

Organizator, društvo Tandem Zagorje, in partnerji želijo s tem projektom **spodbuditi mlade k dobrodelnosti in jih hkrati ozaveščati o možnostih recikliranja odpadnih plastenk** – iz odpadne v procesu predelave namreč lahko nastane nova plastenka. Zapiranje snovnih tokov oz. krožno gospodarstvo je nujen ukrep in eden temeljnih načinov ohranjanja naravnih virov.

Zbiranje se organizira v okviru programa šolske skupnosti

OŠ ANTONA GLOBOČNIKA POSTOJNA

Mentorica Petra Košnik Ravnateljica

Sabina Ileršič